પાસનાં કન્વીનર હાર્દીક પટેલે પાટીદારોને અનામત મામલે ૨૫ ઓગષ્ટથી અન્નજળનો ત્યાગ કરીને આંદોલન શરૂ કરવાની આપેલી ચીમકી મામલે ભાજપનાં પ્રદેશ મહામંત્રી કે.સી.પટેલે તીખી પ્રતિક્રીયા આપી હતી. કે.સી.પટેલે હાર્દીક પટેલ પર આકરા પ્રહાર કરીને કહ્યું કે, જ્યારે જ્યારે તે ભૂંસાતો જાય છે ત્યારે એ નવું તરકટ કરતાં હોય છે.હાર્દીકનાં સાથીદારો દ્વારા વિમુખ નિવેદનો કરતાં અમે હવે આગળ જોઈએ છીએ તેમ કહીને પાટીદાર સહિતનાં તમામ સમાજ ભાજપ સાથે હોવાનો પ્રદેશ મહામંત્રીએ દાવો કર્યો હતો.